ANC wil grondbesit beperk | Maroela Media
ANC wil grondbesit beperk
Gwede Mantashe, sekretaris-generaal van die ANC, het Woensdag gesê die party wil grondbesit beperk.
Mantashe het Woensdag joernaliste toegespreek na afloop van die ANC nasionale uitvoerende komitee se lekgotla wat in Centurion gehou is.
"Daar is by die lekgotla besluit dat grondeienaarskap beperk moet word tot 'n maksimum van 12 000 hektaar, of twee plase, vir sowel natuurlike persone as regspersone," het hy gesê
"Grondbesit deur buitelandse burgers sal verbied word." Mantashe het gesê buitelanders kan egter toegang tot grond bekom deur huurooreenskomste. Die party soek ook verpligte verklaring van grondbesit.
Die ANC het 'n beroep gedoen vir meer beslissende en ingrypende leierskap van die regering wanneer dit by die herverdeling van grond kom. "Daar word verder van die regering verwag om uit te brei op die 50/50-beleidsraamwerk," het Mantashe gesê.
Hy het 'n beroep op mense gedoen om inisiatiewe, soos dié waar 'n gedeelte van 'n plaas aan plaaswerkers toegestaan word, te ondersteun.
So om 12000 ha se wynplase te besit is dieselfde as om 12000 ha se dorre karooplase te besit. Logiese denke is nie hulle sterkpunt nie.
Nou wil ek weet, is Julius 'n binnelander of 'n buitelander. Ek meen sy voorouers het hierheen getrek.
En dan wil ek by die man in die foto weet watter rus het daai baardjie en snor(retjie) ge-inspireer?
Helizna · 4 jaar gelede
Nou wat van "tribal" grond? Val dit ook hieronder?
Helizna natuurlik sal tribal grond nie van toepassing wees nie want hoeveel blankes dink jy woon op tribal grond